Meddelelse fra Kommissionen i henhold til artikel 7, stk. 3, litra b), i protokol nr. 1 til den foreløbige økonomiske partnerskabsaftale mellem Côte d’Ivoire på den ene side og Det Europæiske Fællesskab og dets medlemsstater på den anden side

Kumulation mellem Den Europæiske Union og andre vestafrikanske lande, andre AVS-stater og Den Europæiske Unions oversøiske lande og territorier, jf. artikel 7, stk. 1, og stk. 2, i protokol nr. 1 til den foreløbige økonomiske partnerskabsaftale mellem Côte d’Ivoire og EU

(2021/C 520/07)

Ved artikel 7, stk. 1, i protokol 1 til den foreløbige økonomiske partnerskabsaftale (»ØPA«) mellem Côte d’Ivoire og Den Europæiske Union (»Unionen«) (1), får eksportører i Unionen mulighed for at anse materialer med oprindelse i:

— andre lande i Vestafrika (2), der er omfattet af told- og kvotefri adgang til Unionens marked

— andre stater i Afrika, Vestindien og Stillehavet (»AVS-staterne«), der har anvendt en ØPA, i det mindste foreløbigt eller

— Unionens oversøiske lande og territorier (»OLT’erne«)

som materialer med oprindelse i Unionen, når de indgår i et produkt, der er fremstillet i Unionen og eksporteret til Elfenbenskysten inden for rammerne af ØPA’en, på de øvrige betingelser, der er fastsat i artikel 7.

Ved artikel 7, stk. 2, i protokol nr. 1 får eksportører i Unionen mulighed for at anse bearbejdninger eller forarbejdninger foretaget i andre AVS-stater, der har anvendt en ØPA, i det mindste foreløbigt eller i OLT’er, for at være foretaget i Unionen af et produkt produceret i Unionen og eksporteret til Elfenbenskysten inden for rammerne af ØPA’en, på de øvrige betingelser, der er fastsat i artikel 7.

Unionen har aftaler eller ordninger om administrativt samarbejde med AVS-stater, der anvender ØPA’er, OLT’er og lande i Vestafrika, der er omfattet af EU’s generelle toldpræferenceordning, og som opfylder de nødvendige krav. Europa-Kommissionen har givet Elfenbenskysten detaljerede oplysninger om sådanne aftaler eller ordninger. Unionen har derfor opfyldt de administrative krav i artikel 7, stk. 3, i protokol 1.

Kumulation efter artikel 7 i protokol nr. 1 kan derfor anvendes i Unionen fra den 1. januar 2022 som følger:

(a)Kumulation efter artikel 7, stk. 2, i protokol nr. 1 kan anvendes med følgende lande:

— AVS-ØPA-stater, der anvender en ØPA: — Cariforum: Antigua og Barbuda, Commonwealth of the Bahamas, Barbados, Belize, Commonwealth of Dominica, Den Dominikanske Republik, Grenada, Den Kooperative Republik Guyana, Jamaica, Saint Kitts og Nevis, Saint Lucia, Saint Vincent og Grenadinerne, Republikken Surinam og Republikken Trinidad og Tobago — Den centralafrikanske region: Republikken Cameroun — Den øst- og sydafrikanske region: Unionen Comorerne, Republikken Madagaskar, Republikken Mauritius, Republikken Seychellerne og Republikken Zimbabwe — Southern African Development Community: Republikken Botswana, Kongeriget Eswatini, Kongeriget Lesotho, Republikken Mozambique, Republikken Namibia og Den Sydafrikanske Republik — Stillehavsområdet: Den Uafhængige Stat Papua Ny Guinea, Republikken Fiji og Samoa og Salomonøerne — Den vestafrikanske region: Republikken Ghana

— OLT’er: — Grønland, Ny Kaledonien og tilhørende områder, Fransk Polynesien, De Franske Besiddelser i Det Sydlige Indiske Ocean og Antarktis, Territoriet Wallis og Futuna, Saint-Barthélemy, Saint-Pierre og Miquelon, Aruba, Bonaire, Curaçao, Saba, Sint Eustasius og Sint-Maarten.

Kumulation af oprindelse efter artikel 7, stk. 1, i protokol nr. 1 kan anvendes med følgende lande, i tillæg til de ovenfor nævnte:

— Den vestafrikanske region (præferenceberettigede lande): Benin, Burkina Faso, Kap Verde, Gambia, Republikken Guinea, Guinea-Bissau, Liberia, Mali, Mauretanien, Niger, Nigeria, Senegal, Sierra Leone og Togo.

Nærværende meddelelse offentliggøres i henhold til artikel 7, stk. 3, litra b), i protokol nr.1 til den foreløbige ØPA mellem Côte d’Ivoire og EU.

(1) Afgørelse Nr. 2/2019 truffet af ØPA-Udvalget der er nedsat i henhold til den foreløbige økonomiske partnerskabsaftale mellem Côte d’Ivoire på den ene side og Det Europæiske Fællesskab og dets medlemsstater på den anden side af 2. december 2019 om vedtagelsen af protokol nr. 1 om definition af begrebet »produkter med oprindelsesstatus« og metoder for administrativt samarbejde (EUT L 49 af 21.2.2020, s. 1).

(2) Benin, Burkina Faso, Kap Verde, Gambia, Ghana, Guinea, Guinea-Bissau, Liberia, Mali, Mauretanien, Niger, Nigeria, Senegal, Sierra Leone og Togo.